b"\n_START_ARTICLE_\nJ\xc3\xb8rgen Melskens\n_START_PARAGRAPH_\nJ\xc3\xb8rgen Lind Melskens (f\xc3\xb8dt 14. november 1943 - d\xc3\xb8d 16. februar 2018) var en dansk skuespiller._NEWLINE_Melskens var autodidakt og havde s\xc3\xa5ledes ingen formel skuespilleruddannelse. I 1970'erne og 80'erne var han med i teatergruppen Skifteholdet og i 1971 blev han leder af Debatteatret, som Danmarks yngste teaterleder. Han har medvirket i flere film og har ogs\xc3\xa5 spillet med i bl.a. Drag\xc3\xb8r-Revyen._NEWLINE_Melskens var medlem af Enhedslisten og f\xc3\xb8r det medlem af Danmarks Kommunistiske Parti. I 1996 var han med til at starte Sundby Lokalhistoriske Forening, som han var formand for i en \xc3\xa5rr\xc3\xa6kke. Derudover har han v\xc3\xa6ret medlem af \xc3\x86ldrer\xc3\xa5det i K\xc3\xb8benhavns Kommune. Melskens var ogs\xc3\xa5 kulturanmelder p\xc3\xa5 dagbladet Arbejderen og stod indtil 2017 bag det ugentlige radioprogram 'Radio Spartakus' p\xc3\xa5 lokalradioen Christianshavns Kanal."